Euscelophilini

Euscelophilini er en gruppe av biller som tilhører gruppen snutebiller (Curculionoidea), selv om mange av artene ikke har påfallende lang snute. De fleste av artene lever i tropene og bare én finnes i Norge.. De lever på trær, busker og urter, og mange arter ruller sammen blader til en sekk- eller fingerbølformet kapsel der larvene utvikler seg.

Utseende 
Små (ca. 5 millimeter) biller, mørke på farge og noe knudrete. Hodet har en lang, bred "hals" bak fasettøynene, som er små og utstående, snuten er nokså kort og bred. Antennene er middels alnge, ikke knebøyde, med en oval klubbe ytterst. Pronotum er mye bredere og kortere enn hodet, rundet. Dekkvingene er jevnbrede, betydelig bredere enn forkroppen. Beina er nokså lange og kraftige, lårene på forbeina klubbeformede med an liten tann nær spissen.

Levevis 
Alle bladrullerne er planteetere, de fleste lever på busker og trær, men noen også på urter. Mange arter ruller sammen blad til kapsler der larven utvikler seg, disse er som oftest eske- eller fingerbølformede, til forskjell fra snutebladrullere (Rhynchitidae) som vanligvis lager sigarformede bladruller. Det er vanlig at de to kjønnene samarbeider om å lage bladrullen, og hannenes forlengede hals hjelper dem til å gnage dype huller i bladene som virker som sting med sammenføyingen av bladene. Billene gnager gjennom bladet, bortsett fra midtnerven, helt eller delvis, slik at de blir lett å brette. Hunnen legger et eller flere egg i den ferdige beholderen. Dette er et eksempel på yngelpleie som er ganske uvanlig blant biller.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien bladrullere, Attelabidae Billberg, 1820
 Underfamilien Attelabinae Billberg, 1820
 Stammen Euscelophilini Voss, 1925
 Slekten Euscelophilus Voss, 1925 - 15 arter
 Euscelophilus abdominalis Voss, 1937
 Euscelophilus burmanus Marshall, 1948
 Euscelophilus camelus Voss, 1937
 Euscelophilus caperratus Xie & Liang, 2008
 Euscelophilus chinensis Voss, 1925
 Euscelophilus denticulatus Zhang
 Euscelophilus dimidiatus Voss, 1956
 Euscelophilus gaoligongensis Xie & Liang, 2008
 Euscelophilus gibbicollis Schilsky
 Euscelophilus inaequalis Sharp, 1889
 Euscelophilus jingpingensis Liang, 1994
 Euscelophilus longispinus Xie & Liang, 2008
 Euscelophilus mayongi (Legalov & Liu, 2005)
 Euscelophilus vitalisi Legalov, 2003
 Euscelophilus yongshanensis Liang, 1994

Referanser

Kilder 
 Gønget, H. 2003. The Nemonychidae, Anthribidae and Attelabidae (Coleoptera) of Northern Europe. Fauna Entomologica Scandinavica 38. E.J. Brill, Leiden/Boston.

Eksterne lenker 
 
 Fotogalleri over Attelabidae, ved A.A. Legalov

Biller formelt beskrevet i 1925
Snutebiller